Document ID: /roh_data/filtered/Billingualer_Corpus_interleaved-de-rm.jsonl.gz/1075

This is a text translated from German to Rumantsch Grischun.
Verordnung zum Gesundheitsgesetz geht in die Vernehmlassung

Die Bündner Regierung eröffnet die Vernehmlassung zu einer Verordnung zum Gesundheitsgesetz. Die Verordnung regelt unter anderem die Gesundheitsförderung und Krankheitsprävention durch das Gesundheitsamt, das Amt für Volksschule und Sport sowie durch die Gemeinden. Ebenso legt sie die Werbung im Gesundheitswesen, die Betriebsbewilligungen sowie die Berufsausübungsbewilligungen zu verschiedenen Gesundheitsberufen fest. Die regierungsrätliche Verordnung ist eine Folge der am 19. Oktober 2005 vom Grossen Rat verabschiedeten Teilrevision des Gesetzes über das Gesundheitswesen (Gesundheitsgesetz). Alle wichtigen Bestimmungen, die bisher in der grossrätlichen Verordnung über die Ausübung von Berufen des Gesundheitswesens geregelt waren, fanden Aufnahme in das Gesundheitsgesetz. Ergänzend dazu wird nun eine regierungsrätliche Verordnung erlassen. Die Frist für die Vernehmlassung läuft bis zum 27. Februar 2006. Die Vernehmlassungsunterlagen können auf der Homepage des Justiz-, Polizei- und Sanitätsdepartementes (www.jpsd.gr.ch) heruntergeladen werden.

Regierung begrüsst geplante Erhöhung der Nothilfepauschale im Asylbereich

Die Bündner Regierung ist mit der vom Bund geplanten Erhöhung der Nothilfepauschale auf 1'800 Franken pro Asylsuchenden mit einem Nichteintretensentscheid einverstanden. Mit diesem Kompromissvorschlag, der rückwirkend auf den 1. Januar 2005 gelten soll, können die inzwischen angefallenen Aufwendungen für dem Kanton Graubünden zugewiesene Fälle voraussichtlich gedeckt werden. Dies schreibt die Regierung in einer Stellungnahme an den Bund. Die Bereitschaft des Bundes, bei nicht voraussehbaren Kostensteigerungen über die Pauschale neu zu verhandeln, mindert nach Einschätzung der Regierung überdies das Kostenrisiko der Kantone. Wichtig erscheint der Regierung zudem, dass künftige Abgeltungs- und Finanzierungsmodelle gemeinsam zu erarbeiten sind. Der Bund hatte den Sozialhilfestopp für Asylsuchende, auf deren Gesuch gar nicht eingetreten worden ist, am 1. April 2004 eingeführt. Als Entschädigung für ihre Aufwendungen erhielten die Kantone bislang pro Person eine einmalige Nothilfepauschale von 600 Franken.

Kanton unterstützt Zentrum für Minderheiten mit Sitz in Graubünden

Der Kanton Graubünden ist bereit, das geplante Minderheitenzentrum "Convivenza" zu unterstützen. Die Bündner Regierung hat beschlossen, an das Grundkapital von 800'000 Franken der Stiftung "Convivenza - Internationales Zentrum für Minderheiten mit Sitz in Graubünden" einen einmaligen Beitrag von 300'000 Franken zu gewähren. Inhaltlich entspricht das Projekt weitgehend dem ursprünglichen, aus verschiedenen Gründen bislang nicht realisierten Konzept. Der juristische Sitz der Stiftung ist in Disentis, der Geschäftssitz in Zürich beim Europainstitut der Universität Zürich. Projekte sollen überall im Kanton Graubünden durchgeführt werden. Das Zentrum soll als Forum der Begegnung von Minderheiten dienen und den Dialog zwischen verschiedenen geografischen und ethnischen Gruppierungen fördern. Die Bündner Regierung ist nach wie vor der Auffassung, dass der Kanton prädestiniert ist, ein solches Zentrum für Minderheiten zu beherbergen, und dass dieses einen wichtigen Beitrag zur Entschärfung und Vorbeugung von Konflikten leisten kann.

Aus Gemeinden und Regionen

- Bündner Rheintal: Der von der Plenarversammlung der Regionalplanungsgruppe Bündner Rheintal am 22. Juni 2005 beschlossene regionale Richtplan Landschaft und Siedlung wird von der Regierung genehmigt und als verbindlich erklärt.

- Celerina/Schlarigna: Die Regierung erteilt der Gemeinde Celerina/Schlarigna die Bewilligung, im Sinne des am 28. Oktober 2005 eingereichten Konzeptes die Primarschule und den Kindergarten ab dem Schuljahr 2006/2007 zweisprachig romanisch-deutsch zu führen.

- Nufenen: Die Regierung genehmigt den Zonenplan und Generellen Gestaltungsplan 1:1'000 "Änderung" vom 21. März 2005 der Gemeinde Nufenen.

Kantonsbeiträge an verschiedene Institutionen

- Verein Humanitäre Russlandhilfe: Für die 15. Hilfsmission des Vereins Humanitäre Russlandhilfe (VHR) im Gebiet Iwanowo gewährt die Regierung einen Beitrag von 30'000 Franken.

- Forschungs- und Tagungsprojekt: Die Regierung unterstützt das im Juni 2006 in Maloja geplante Forschungs- und Tagungsprojekt "Ettore Castiglioni und Zivilflüchtlinge in Maloja / Die Südgrenze Graubündens 1943 - 1945" mit einem einmaligen Beitrag von 8'000 Franken.

Strassenprojekte

Die Regierung hat insgesamt 500'000 Franken für den baulichen Unterhalt und die Erneuerung der A13, Soazza - San Bernardino/Tunnel Süd, bewilligt.

Personelles

- Marcus Valaulta, dipl. Bauing. HTL/STV, wohnhaft in Rueun, ist zum Chef Bezirkstiefbauamt 6 in Ilanz ernannt worden.

- Urban Maissen, wohnhaft in Disentis, ist zum Regionalleiter (Region Surselva in Ilanz) beim Amt für Wald ernannt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 19.01.2006

L'ordinaziun tar la lescha da sanadad va en consultaziun

La regenza grischuna avra la consultaziun davart in'ordinaziun tar la lescha da sanadad. L'ordinaziun regla tranter auter la promoziun da la sanadad e la prevenziun da malsognas tras l'uffizi da sanadad, tras l'uffizi per la scola populara ed il sport sco er tras las vischnancas. Plinavant fixescha ella la reclama en il sectur da la sanadad, las permissiuns da manaschi sco er las permissiuns per pratitgar differentas professiuns dal sectur da la sanadad. L'ordinaziun da la regenza è ina consequenza da la revisiun parziala da la lescha davart ils fatgs da sanadad dal chantun Grischun (lescha da sanadad), deliberada dal cussegl grond ils 19 d'october 2005. Tut las disposiziuns impurtantas ch'èn fin ussa stadas regladas en l'ordinaziun dal cussegl grond davart la pratica da professiuns en il sectur da la sanadad èn vegnidas integradas en la lescha da sanadad. Cumplementarmain latiers vegn ussa relaschada in'ordinaziun da la regenza. La consultaziun dura fin ils 27 da favrer 2006. Ils documents da la consultaziun pon vegnir chargiads sin l'agen computer giu da la homepage dal departament da giustia, polizia e sanitad (www.jpsd.gr.ch).

La regenza beneventa ils plans d'augmentar la pauschala per l'agid d'urgenza en il sectur d'asil

Cun ina decisiun da betg entrar en chaussa va la regenza grischuna d'accord cun ils plans da la confederaziun d'augmentar la pauschala per l'agid d'urgenza sin 1'800 francs per mintga requirenta u per mintga requirent d'asil. Tras questa proposta da cumpromiss - che duai valair retroactivamain per il 1. da schaner 2005 - pon previsiblamain vegnir pajadas las expensas ch'èn resultadas en il fratemp per ils cas ch'èn vegnids attribuids al chantun Grischun. Quai scriva la regenza en sia posiziun a la confederaziun. Cunquai che la confederaziun è pronta da tractar da nov la pauschala, en cas ch'ils custs s'augmentan imprevisiblamain, vegn - tenor la valitaziun da la regenza - ultra da quai reducida la ristga dals custs dals chantuns. Per la regenza èsi plinavant impurtant che models d'indemnisaziun e da finanziaziun futurs vegnian elavurads communablamain. Dapi il 1. d'avrigl 2004 na paja la confederaziun pli nagin agid social per requirentas e per requirents d'asil, sch'i na vegn betg entrà en lur dumondas d'asil. Sco indemnisaziun per lur expensas survegnivan ils chantuns fin ussa ina pauschala unica per l'agid d'urgenza da 600 francs per persuna.

Il chantun sustegna il center per minoritads cun domicil en il Grischun

Il chantun Grischun è pront da sustegnair il center planisà "Convivenza", il center per minoritads. La regenza grischuna ha concludì da garantir ina contribuziun unica da 300'000 francs al chapital da basa dad 800'000 francs da la fundaziun "Convivenza - center internaziunal per minoritads cun domicil en il chantun Grischun". Il cuntegn dal project correspunda per gronda part al concept oriund che n'è fin ussa betg vegnì realisà per differents motivs. La sedia giuridica da la fundaziun è a Mustér, il domicil da fatschenta a Turitg tar l'institut d'Europa da l'universitad da Turitg. Projects duain vegnir realisads en l'entir chantun Grischun. Il center duai servir sco forum da scuntrada per minoritads e promover il dialog tranter differentas gruppaziuns geograficas ed etnicas. La regenza grischuna è anc adina da l'opiniun ch'il chantun saja predestinà sco lieu per in tal center per minoritads ed è da l'avis che quel possia contribuir ina part impurtanta per mitigiar e per prevegnir a conflicts.

Da vischnancas e regiuns

- Val dal Rain grischuna: Il plan directiv regiunal "cuntrada ed abitadi", che la radunanza plenara da la gruppa per la planisaziun regiunala da la Val dal Rain grischuna aveva concludì ils 22 da zercladur 2005, vegn approvà da la regenza e declerà sco liant.

- Schlarigna: A la vischnanca da Schlarigna dat la regenza la permissiun da manar la scola primara e la scolina a partir da l'onn da scola 2006/2007 sin tut ils stgalims en moda bilingua per rumantsch e per tudestg, e quai en il senn dal concept inoltrà ils 28 d'october 2005.

- Nufenen: La regenza approvescha il plan da zonas e plan general da furmaziun 1:1'000 "midada" dals 21 da mars 2005 da la vischnanca da Nufenen.

Contribuziuns chantunalas a differentas instituziuns

- Uniun d'agid umanitar per la Russia: Per la 15avla missiun d'agid da l'uniun d'agid umanitar per la Russia en il territori dad Iwanowo conceda la regenza ina contribuziun da 30'000 francs.

- Project da perscrutaziun e da congress: Il project da perscrutaziun e da congress "Ettore Castiglioni e fugitiv(a)s civil(a)s a Malögia / Il cunfin dal sid dal Grischun 1943 - 1945", planisà il zercladur 2006 a Malögia, vegn sustegnì da la regenza cun ina contribuziun unica dad 8'000 francs.

Projects da vias

La regenza ha approvà totalmain 500'000 francs per il mantegniment architectonic e per la renovaziun da la A13, Soazza - San Bernardin/sid dal tunnel.

Chaussas persunalas

- Marcus Valaulta, inschigner da construcziun diplomà STS/UTS, domicilià a Rueun, è vegnì nominà sco schef da l'uffizi districtual da construcziun bassa 6 a Glion.

- Urban Maissen, domicilià a Mustér, è vegnì nominà sco manader regiunal (regiun Surselva a Glion) tar l'uffizi forestal dal Grischun.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 19.01.2006